
Vårt løfte

Ski Svømmeklubb, som organisasjon, skal ha tydelige holdninger til alkohol. Barn og unge skal oppleve at vi tilbyr et trygt og godt miljø hvor bruk av alkohol ikke hører hjemme. Trenere, ledere og utøvere skal fremstå som gode forbilder for barn og unge og ikke drikke alkohol i samvær med utøvere i denne aldersgruppe. 

[bookmark: _GoBack]Dette er i tråd med NIFs retningslinjer for alkohol.


Hvorfor har vi egen alkoholpolicy?

Barn og unge skal ta med seg gode holdninger og sunne verdier fra miljøet de møter i idretten. At foresatte overleverer ansvaret for barna sine til idretten, er en tillitserklæring som må behandles med respekt. 

Ansvarspersoner i klubben/idrettslaget er forbilder og rollemodeller som påvirker barn og unges veivalg, også når det gjelder alkohol. 

Dette stiller krav til klubbens/idrettslagets medlemmer, involverte og engasjerte. Vi er alle med på å skape den kulturen vi ønsker hos oss.


Forskning og undersøkelser viser at:*

· 8 av 10 mener at klubber og idrettslag skal ha klare regler for bruk av alkohol.

· 8 av 10 mener at man bør la være å drikke alkohol når man er leder eller trener 
ved et idrettsarrangement.

· Et inkluderende og støttende idrettsmiljø kan utsette ungdoms alkoholdebut.

· Utsatt alkoholdebut reduserer fremtidig alkoholkonsum og sjansene for 
alkoholrelaterte problemer. 




*Innhenting av fakta og statistikk er gjort av alkovettorganisasjonen AV-OG-TIL.

Ski Svømmeklubb ønsker at barn og unge under som deltar i organisert svømmeaktivitet skal møte et trygt alkoholfritt idrettsmiljø. I Ski Svømmeklubb er vi derfor enige om at Norges Svømmeforbunds retningslinjer om alkohol også skal gjelde for oss. Dette innebærer at: 

· Alle som representerer Ski Svømmeklubb skal følge svømmeklubbens policy om bruk av alkohol, og skal være bevisst sin rolle som forbilder for klubben. Dette gjelder medlemmer av styret og utvalg, trenere, instruktører, livreddere, engasjerte ledere og utøvere. Disse har ikke forbud mot bruk av alkohol, men det forventes måtehold i enhver situasjon hvor de representerer Ski Svømmeklubb.  

· Ingen skal komme påvirket eller bakfull til trening, konkurranse, seminar eller møter.

· Trenere, ledere og medlemmer over 18 år skal fremstå som gode forbilder for barn og unge, og de skal ikke drikke alkohol i samvær med utøvere. Dette gjelder ved all aktivitet i regi av klubben, både der sporten utøves og der klubbens utøvere ferdes eller oppholder seg som gruppe

· Det forventes at foreldre som er med på arrangement sammen med utøverne, også følger vår alkohol policy

· Det kreves totalavhold både under reise og opphold av den som er utpekt som trener eller reiseleder på stevne eller treningsleir. Dette er fordi vedkommende har ansvar for utøverne fra avreise til hjemkomst. 


Slik vil vi ha det hos oss – dette er vår alkoholpolicy:

